# Eugeni Alemany i Mafé

Eugeni Alemany i Mafé (Sueca, 1976) és un filòleg, guionista, presentador de televisió i humorista valencià. Durant 3 anys va ser uns dels presentadors del programa de televisió de la cadena Telecinco Caiga quien caiga, programa per al qual va fer reportatges sobre els premis Oscar i de Robert Redford al festival de Sundance. A Canal 9, els diumenges a la nit, va presentar el programa Trau la llengua, que tornà a presentar a À Punt.
El 6 de febrer de 2015 viatjà a Silicon Valley per tal que l'empresa de missatgeria WhatsApp incorporara la paella com a emoji de la seua aplicació mòbil. Després d'accions com aquestes, i amb el suport d'una empresa arrossera, el juny de 2016, l'emoji va ser inclòs a la versió 9 de l'estàndard Unicode. A partir de llavors va poder incorporar-se tant al WhatsApp com en aplicacions d'altres proveïdors.
Des del 2018, amb la reapertura dels mitjans públics valencians, és un dels principals rostres de la televisió d'À Punt. A més d'haver presentat una nova temporada de Trau la llengua (2018-2019) en la nova televisió, condueix els programes concurs Atrapa'm si pots i Celebrity school i col·labora en altres programes de la cadena.
Més relacionat amb la seua vertent de showman, durant el confinament a Espanya per la pandèmia de coronavirus (de març a juny del 2020), va mantindre el contacte amb la societat valenciana a través del seu "Diari de la quarantena", un conjunt de vídeos en toc humorístic a les seues xarxes socials on mostrava el seu dia a dia en aquells moments de tancament domiciliari. Este docu-reality va tindre una gran acollida entre els seus seguidors i va fer més lleuger el pas del confinament per a moltes persones. De fet, el "Diari de la quarantena" va traspassar fronteres i va rebre el premi a la Millor Iniciativa d’Humor dels Premis Time In de la revista internacional Time Out Barcelona.

## Televisió

| Any | Programa | Cadena | Notes |
| 2000 - 2001 | En casa de Bàrbara | Canal Nou | Guionista |
| 2001 - 2003 | Queda't amb mi | Canal Nou | Guionista |
| 2003 | A la Fresca | Canal Nou | Guionista-Reporter |
| 2003 - 2004 | Sense filtre | Canal Nou Dos | Guionista-Presentador |
| 2004 - 2005 | El típic programa | Canal Nou | Guionista-Actor |
| 2005 | Zona FIB | Canal Nou Dos | Presentador |
| 2005 - 2006 | Sense filtre | Canal Nou Dos | Guionista-Presentador |
| 2006 - 2007 | Caiga quien caiga | Telecinco | Reporter |
| 2006 | Nos pierde la fama | Cuatro | Reporter |
| 2008 | Xq no te callas? | Telecinco | Presentador |
| 2009 | Especial ‘Sense Raïm no hi ha Paradís' | Telecinco | Actor |
| 2010 | Lo que diga la rubia | Cuatro | Col·laborador |
| 2010 | Caiga quien caiga (España) | Telecinco | Guionista |
| 2009 | Tip & Cía | Canal Nou | Presentador |
| 2010 | Gormandia | Canal Nou | Guionista |
| 2010 | Museo Coconut | Neox | Actor episòdic |
| 2011 - 2013; 2018 | Trau la llengua | Canal Nou / À Punt | Presentador |
| 2012 - 2013 | Un país de llibre | Levante TV | Presentador |
| 2017 | Tips | La 2 | Reporter |
| 2018 - 2021 | Atrapa'm si pots | À Punt | Presentador |
| 2018 - 2021 | Campanades de cap d'any | À Punt | Presentador |
| 2020 | À Punt directe | À Punt | Invitat |
| 2020 | Celebrity School | À Punt | Presentador |
| 2021 | ¡Ahora caigo! | Antena 3 | Presentador substitut |
| 2022 | Tu cara me suena | Antena 3 | Invitat |
| 2023 - present | Tresor o trasto | À Punt | Presentador |

## Galeria

* Vídeo d'Eugeni Alemany per a una campanya del Dia del Llibre Valencià.
* Monòleg inicial de la gala dels IX Premis Ovidi.
* Monòleg final de la gala dels IX Premis Ovidi.
* Entrevista a Kalebarraka de Ràdio Godella, 22 d'octubre de 2014
* Entrevista a La Represa de Ràdio Godella, 4 de desembre de 2015

## Referències

* 1 2 «Xavi Castillo i Pepa Cases prenen el relleu d'Eugeni Alemany en 'Trau la llengua'». Diari La Veu, 17-04-2019. [Consulta: 23 abril 2020].
* ↑ «L'humorista Eugeni Alemany viatja a Silicon Valley per a aconseguir l'emoticona de la paella en WhatsApp». EuropaPress.es, 04-02-2015. [Consulta: 4 febrer 2015].
* ↑ Tentaciones «La historia detrás del 'emoji' de la paella valenciana» (en castellà). El País [Madrid], 28-08-2017. ISSN: 1134-6582.
* ↑ Unicode, Inc. «Announcing The Unicode® Standard, Version 9.0». [Consulta: 18 febrer 2019].
* ↑ «Atrapa'm si pots». Arxivat de l'original el 2020-05-10. [Consulta: 23 abril 2020].
* ↑ «Celebrity school». [Consulta: 23 abril 2020].
* ↑ «Eugeni Alemany amenitza el confinament amb el «Diari de la quarantena»», 23-03-2020. [Consulta: 19 abril 2021].
* ↑ «El ‘docureality’ que normalitza la llengua en plena quarantena». [Consulta: 19 abril 2021].
* ↑ «Eugeni Alemany: “La llibertat creativa i d'expressió en les xarxes socials és molt saludable”», 22-06-2020. [Consulta: 19 abril 2021].

## Enllaços externs

* 20Minutos.es - Entrevista el març de 2007 (castellà)